
[bookmark: _Hlk216262950]	Na temelju članka 36. stavka 1. Zakona o ustanovama (Narodne novine, broj: 76/93., 29/97., 47/99., 35/08., 127/19. i 151/22), članka 86. Zakona o proračunu (Narodne novine, broj: 144/21.), odredbi Pravilnika o polugodišnjem i godišnjem izvještaju o izvršenju proračuna (Narodne novine, broj: 85/23.) i članka 22. Statuta Javne ustanove Lokalna razvojna agencija Požega (broj: 1/2019-5 od 18. travnja 2019. godine, broj 9/2019-5 od 30. listopada 2019. godine i Službene novine Grada Požege, broj: 6/23., 19/24. i 13/25.), Upravno vijeće Javne ustanove Lokalna razvojna agencija Požega na 32. sjednici održanoj dana, 29. srpnja 2026. godine, donosi: 

POLUGODIŠNJI IZVJEŠTAJ 
O IZVRŠENJU FINANCIJSKOG PLANA JAVNE USTANOVE LOKALNA RAZVOJNA AGENCIJA POŽEGA ZA 2026. GODINU

I.	UVODNE ODREDBE

Članak 1.

	Polugodišnji izvještaj o izvršenju financijskog plana Javne ustanove Lokalna razvojna agencija Požega za 2026. godinu sadrži:
1. Opći dio financijskog plana koji čini Račun prihoda i rashoda i Račun financiranja (prilog tablice),
1. Obrazloženje ostvarenja prihoda i primitaka, rashoda i izdataka na razini ekonomske klasifikacije, prema izvorima financiranja, prema funkcijskoj klasifikaciji (prilog tablice),
2. Posebni dio financijskog plana po programskoj klasifikaciji (prilog tablice),
3. Izvještaj o zaduživanju na domaćem i stranom tržištu novca i kapitala i
4. Izvještaj o danim jamstvima i plaćanjima po protestiranim jamstvima.

II.	OPĆI DIO

Članak 2.

Opći dio polugodišnjeg izvještaja o izvršenju Financijskog plana Javne ustanove Lokalna razvojna agencija Požega za 2026. godinu (u daljnjem tekstu: Polugodišnji izvještaj o izvršenju Financijskog plana) sadrži:
RAČUN PRIHODA I RASHODA
	PRIHODI POSLOVANJA
	179.577,98 eura

	PRIHODI OD PRODAJE NEFINANCIJSKE IMOVINE
	0,00 eura

	Ukupni prihodi
	179.577,98 eura

	RASHODI POSLOVANJA
	160.224,78 eura

	RASHODI ZA NABAVU NEFINANCIJSKE IMOVINE
	0,00 eura

	Ukupni rashodi
	160.224,78 eura

	RAZLIKA – VIŠAK/MANJAK
	19.353,20 eura



UKUPNI DONOS VIŠKA/MANJKA IZ PRETHODNE(IH) GODINA
		RASPOLOŽIVA SREDSTVA IZ PRETHODNIH GODINA
	0,00 eura



	VIŠAK/MANJAK + NETO ZADUŽIVANJE/FINANCIRANJE
	

	+ RASPOLOŽIVA SREDSTVA IZ PRETHODNIH GODINA
	0,00 eura



Članak 3.

	Tijekom izvještajnog razdoblja Javna ustanova Lokalna razvojna agencija Požega je ostvarila ukupne prihode i primitke u iznosu 179.577,98 eura, dok ukupni rashodi i izdaci realizirani tijekom istog razdoblja iznose 160.224,78 eura. Iz navedenog proizlazi višak u iznosu od 19.353,20 eura, što je ujedno i ukupni višak.

Članak 4.

Prihodi i rashodi, te primici i izdaci na razini odjeljka ekonomske klasifikacije utvrđuju se u Računu prihoda i rashoda i Računu financiranja.


III.	POSEBNI DIO

Članak 5.

	Rashodi poslovanja i rashodi za nabavu nefinancijske imovine u Financijskom planu Javne ustanove Lokalna razvojna agencija Požega ostvareni su u ukupnom iznosu 160.224,78 eura.


IV.	ZAVRŠNE ODREDBE
Članak 6.

Opći i posebni dio Polugodišnjeg izvještaja o izvršenju Financijskog plana Javne ustanove Lokalna razvojna agencija Požega za 2026. godinu objavit će se na oglasnoj ploči Javne ustanove Lokalna razvojna agencija Požega, a cjelokupni Polugodišnji izvještaj o izvršenju Financijskog plana Javne ustanove Lokalna razvojna agencija Požega za 2026. godinu na internetskim stranicama Javne ustanove Lokalna razvojna agencija Požega (www.lo-ra.hr). 
[bookmark: _Hlk499300062]

                                                 PREDSJEDNIK 
          Goran Šutalo
p.o. Zdenko Prskalo, v.r.


2. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA

2.1. UVOD

               Financijski plan Javne ustanove Lokalna razvojna agencija Požega za 2026. godinu usvojilo je Upravno vijeće Javne ustanove Lokalna razvojna agencija Požega na 25. sjednici održanoj dana, 2. prosinca 2025. godine (KLASA: 400-02/25-01/1; URBROJ: 2177-1-30-01/01-25-3). Financijskim planom Javne ustanove Lokalna razvojna agencija Požega planirani su prihodi i primici u iznosu od 561.450,00 eura dok su planirani rashodi i izdaci u iznosu od 565.450,00 eura te planirani preneseni manjak iz prethodnih godina u iznosu od 4.000,00 eura.                           
              I. izmjene i dopune Financijskog plana Javne ustanove Lokalna razvojna agencija Požega za 2026. godinu usvojilo je Upravno vijeće na 31. sjednici održanoj dana, 8. lipnja 2026. godine Odlukom o usvajanju prijedloga prvih izmjena i dopuna Financijskog plana Javne ustanove Lokalna razvojna agencija Požega za 2026. godinu (KLASA: 400-04/26-01/1; URBROJ: 2177-1-30-01/01-26-3) u visini 571.930,00 eura.
	
	
2.2. OPĆI DIO

Opći dio sadrži sažetak A. Računa prihoda i rashoda i B. Računa financiranja. 
· A. Račun prihoda i rashoda – prihodi i rashodi se iskazuju prema ekonomskoj klasifikaciji, prema izvorima financiranja i prema funkcijskoj klasifikaciji. 
· B. Račun financiranja – primici i izdaci se iskazuju prema ekonomskoj klasifikaciji i prema izvorima financiranja.

2.2.1. SAŽETAK A. RAČUNA PRIHODA I RASHODA, PRIMITAKA I IZDATAKA I B. RAČUNA FINANCIRANJA

Sažetak A. Računa prihoda i rashoda, primitaka i izdataka i B. Računa financiranja sadrži prikaz ukupno ostvarenih prihoda i primitaka, ostvarenih rashoda i izdataka na razini razreda ekonomske klasifikacije, prema izvorima financiranja, prema funkcijskoj klasifikaciji kao i višak/manjak sredstava koji se prenose u sljedeću godinu.

2.2.2. A. RAČUN PRIHODA I RASHODA – PRIHODI I RASHODI PREMA EKONOMSKOJ KLASIFIKACIJI

Prihodi poslovanja ostvareni tijekom izvještajnog razdoblja iznose 179.577,98 što čini 29,79% od plana. U odnosu na isto razdoblje 2025. godine ostvareni su prihodi manji za 22.212,78 eura ili 11,01%. 
Prihodi od prodaje nefinancijske imovine nisu ostvareni u izvještajnom razdoblju.
Pregled ostvarenih prihoda poslovanja i prihoda od prodaje nefinancijske imovine naveden je u sljedećoj tablici:

	SKUPINA KONTA
	NAZIV KONTA
	IZVRŠENJE 2025. 
	IZVORNI PLAN 2026.
	IZVRŠENJE 2026. 
	INDEKS (5/3*100)
	INDEX
(5/4* 100)

	1
	2
	3
	4
	5
	6
	7

	PRIHODI POSLOVANJA
	201.790,76
	602.850,00
	179.577,98
	88,99%
	29,79%

	63
	Pomoći iz inozemstva i od subjekata unutar općeg proračuna
	0,00
	185.850,00
	1.364,30
	0,00%
	0,73%

	66
	Prihodi od prodaje proizvoda i roba, te pruženih usluga i prihodi od donacija
	10.670,89
	17.000,00
	9.908,32
	92,85%
	58,28%

	67
	Prihodi iz nadležnog proračuna i od HZZO-a temeljem ugovornih obveza
	191.119,87
	400.000,00
	168.305,36
	88,06%
	42,08%

	68
	Kazne, upravne mjere i ostali prihodi
	0,00
	0,00
	0,00
	0,00%
	0,00%

	UKUPNO PRIHODI POSLOVANJA 
	201.790,76
	602.850,00
	179.577,98
	88,99%
	29,79%



Prihodi od pomoći iz inozemstva i od subjekata unutar općeg proračuna ostvareni su tijekom promatranog izvještajnog razdoblja u iznosu od 1.364,30 eura što predstavlja 0,73% planiranih prihoda za 2026. godinu. Ostvareni prihodi odnose se prihode koje Agencija ostvaruje sudjelovanjem u provedbi projekata „PER-MOVE“ i „BOND III“.

Prihodi od prodaje proizvoda i robe te pruženih usluga i prihodi od donacija ostvareni su u iznosu od 9.908,32 eura što predstavlja 58,28% od planiranih prihoda za 2026. godinu, a smanjenje za 7,15% u odnosu na isto razdoblje prethodne godine. Razlog smanjenja prihoda je ulazak novih korisnika u poslovne prostore Poduzetničkog inkubatora Požega, koji u prvoj godini zakupa ostvaruju 100% subvencionirani zakup. Ostvareni prihodi se cjelokupno odnose na prihode od zakupa poslovnih prostora u prostorijama Poduzetničkog inkubatora Požega te prefakturiranja režijskih troškova. 

Prihodi iz nadležnog proračuna i od HZZO-a temeljem ugovornih obveza su prihodi koji su ostvareni iz nadležnog proračuna iz izvora 1.0. Opći prihodi i primici kako bi se pokrili tekući troškovi poslovanja, a ostvareni su u iznosu od 168.305,36 eura što predstavlja ostvarenje od 42,08% od planiranog prihoda, a smanjenje za 11,94% u odnosu na isto razdoblje u 2025. godini. Razlog navedenom smanjenju je u najvećoj mjeri smanjenje broja djelatnika Agencije. Ostvareni prihodi odnose se na financiranje redovne djelatnosti Agencije, najvećim dijelom rashoda za zaposlene i materijalnih rashoda.

Rashodi poslovanja realizirani tijekom izvještajnog razdoblja iznose 160.224,78 eura, što predstavlja 28,58 % realizacije u odnosu na planirane rashode, a u odnosu na proteklu godinu manji su za 17,68% ili 34.396,85 eura.

Rashodi za nabavu nefinancijske imovine nisu ostvareni tijekom izvještajnog razdoblja budući da se nije nabavljala dugotrajna materijalna imovina. 

Pregled ostvarenih rashoda poslovanja i rashoda za nabavu nefinancijske imovine iskazan je u slijedećoj tablici:

	SKUPINA KONTA
	NAZIV KONTA
	IZVRŠENJE 2025. 
	IZVORNI PLAN 2026.
	IZVRŠENJE 2026. 
	INDEKS (5/3*100)
	INDEX
(5/4* 100)

	1
	2
	3
	4
	5
	6
	7

	RASHODI POSLOVANJA
	194.621,63
	560.530,00
	160.224,78
	82,33%
	28,58%

	31
	Rashodi za zaposlene
	179.881,03
	368.310,00
	142.519,18
	79,23%
	38,70%

	32
	Materijalni rashodi
	14.740,60
	192.180,00
	17.705,60
	120,11%
	9,21%

	34
	Financijski rashodi
	0,00
	40,00
	0,00
	0,00%
	0,00%

	RASHODI ZA NABAVU NEFINANCIJSKE IMOVINE
	0,00
	11.400,00
	0,00
	0,00%
	0,00%

	42
	Rashodi za nabavu proizvedene dugotrajne imovine
	0,00
	11.400,00
	0,00
	0,00%
	0,00%

	UKUPNO RASHODI POSLOVANJA I RASHODI ZA NABAVU NEFINANCIJSKE IMOVINE
	194.621,63
	571.930,00
	160.224,78
	82,33%
	28,01%



Rashodi za zaposlene realizirani tijekom izvještajnog razdoblja iznose 142.519,18 eura, što je 38,70 % u odnosu na planirano, a manje za 37.361,85 eura, odnosno 20,77% u odnosu na isto razdoblje prethodne godine. Razlog smanjenja je smanjenje broja zaposlenih u Agenciji u odnosu na 2025. godinu (trenutno je zaposleno 7 osoba).

Materijalni rashodi realizirani tijekom izvještajnog razdoblja iznose 17.705,60 eura, što je 9,21 % u odnosu na planirano, a 2.965,00 eura ili 20,11% više u odnosu na prethodnu godinu. Od materijalnih rashoda najznačajniji su rashodi za usluge (telefon, internet, tekuće i investicijsko održavanje, komunalne usluge, leasing za službeno vozio), zatim rashodi za materijal i energiju (struja, plin, uredski materijal, gorivo), te naknade troškova zaposlenima (naknada za prijevoz na posao i s posla, službena putovanja).

Financijski rashodi nisu realizirani tijekom promatranog izvještajnog razdoblja.

Rashodi za nabavu proizvedene dugotrajne imovine nisu realizirani tijekom izvještajnog razdoblja.

2.2.3. A. RAČUN PRIHODA I RASHODA - PRIHODI I RASHODI PREMA IZVORIMA FINANCIRANJA

U izvještajnom razdoblju vrijednosno najznačajniji prihodi, a time i rashodi po izvorima Financijskog plana čine opći prihodi i primici zatim slijede vlastiti prihodi te naposljetku prihodi i rashodi iz izvora pomoći.

2.2.4. A. RAČUN PRIHODA I RASHODA - PRIHODI I RASHODI PREMA FUNKCIJSKOJ KLASIFIKACIJI

U računu prihoda i rashoda prema funkcijskoj klasifikaciji realizirani su rashodi za Izvršna i zakonodavna tijela, financijski i fiskalni poslovi, vanjski poslovi u iznosu od 159.928,78 eura te Ekonomski poslovi koji nisu drugdje svrstani u iznosu od 296,00 eura.

2.3. UKUPNI PRIHODI/PRIMICI I RASHODI/IZDACI – VIŠAK/MANJAK

U izvještajnom razdoblju prema realizaciji Financijskog plana, ukupni prihodi i primici Javne ustanove Lokalna razvojna agencija Požega ostvareni su u iznosu 179.577,98 eura, a ukupni rashodi i izdaci su realizirani u iznosu 160.224,78 eura. Iz navedenog proizlazi tekući višak sredstava u iznosu od 19.353,20 eura.
Iskazani rezultat ovog izvještajnog razdoblja proizlazi iz naplaćenih prihoda i primitaka i primljenih i evidentiranih računa Javne ustanove Lokalna razvojna agencija Požega.

3. POSEBNI DIO – izvršenje po programskoj klasifikaciji

Glava 00803 Javna ustanova – Lokalna razvojna agencija 

Proračunski korisnik 50725 – Lokalna razvojna agencija Požega LO-RA

Javna ustanova Lokalna razvojna agencija Požega osnovana je 2018. godine te obavlja sljedeće djelatnosti: poticanje razvoja gospodarstva, turizma, poljoprivrede i organizacija civilnog društva Grada Požege, koordiniranje izrade strategija razvoja jedinica lokalne samouprave, poticanje pripreme razvojnih projekata na području jedinice lokalne samouprave, sudjelovanje u izradi razvojnih projekata i strateških projekata regionalnog razvoja statističke regije, priprema i provedba razvojnih programa i projekata Grada Požege financiranih iz sredstava EU fondova, pružanje savjetodavne i tehničke pomoći u pripremi projekata gospodarskih subjekata s područja Grada Požege, istraživanje tržišta i ispitivanje javnog mijenja, organizacija sastanaka i poslovnih sajmova, ostale poslovne pomoćne uslužne djelatnosti i djelatnost upravljanja Poduzetničkim inkubatorom u Požegi te druge poslove definirane Statutom.

	Glava 00803 JAVNA USTANOVA - LOKALNA RAZVOJNA AGENCIJA
50725 LOKALNA RAZVOJNA AGENCIJA POŽEGA
	IZVORNI PLAN 2026.
	IZVRŠENJE 2026.
	INDEKS 
Izvršenje/rebalans

	Program 3000 REDOVNA DJELATNOST LOKALNE RAZVOJNE AGENCIJE
	362.280,00
	159.928,78
	44,15%

	Program 3112 PRIPREMA I PROVEDBA PROJEKATA
	209.650,00
	296,00
	0,14%



NAZIV PROGRAMA: REDOVNA DJELATNOST LOKALNE RAZVOJNE AGENCIJE

Program Redovna djelatnost Lokalne razvojne agencije usmjeren je na obavljanje redovne djelatnosti ustanove. 

Zakonska osnova za uvođenje programa
· Zakon o ustanovama (Narodne novine, broj: 76/93., 29/97., 47/99., 35/08., 127/19. i 151/22.),
· Zakon o regionalnom razvoju (Narodne novine, broj: 45/26.) i
· Odluka Gradskog vijeća Grada Požege o osnivanju Javne ustanove Lokalna razvojna agencija Požega (Službene novine Grada Požege, broj: 19/18., 2/19. i 16/19.).

	Program 3000 REDOVNA DJELATNOST LOKALNE RAZVOJNE AGENCIJE
	IZVORNI PLAN 2026.
	IZVRŠENJE 2026.
	INDEKS 
Izvršenje/rebalans

	Aktivnost A300010 OSNOVNA AKTIVNOST LOKALNE RAZVOJNE AGENCIJE
	362.280,00
	159.928,78
	44,15%

	UKUPNO
	362.280,00
	159.928,78
	44,15%



Osnovna aktivnost Lokalne razvojne agencije Požega - odnosi se na rashode za zaposlene, materijalne i financijske rashode te rashode za nabavu proizvedene dugotrajne imovine koji su potrebni za redovno obavljanje poslovanja.







	Pokazatelj uspješnosti
	Definicija
	Jedinica
	Polazna vrijednost
	Izvorni plan 2026.
	Izvršenje 30.6.2026. 

	Popunjenost kapaciteta poslovnih prostora 
	Broj korisnika s kojima je sklopljen ugovor o zakupu poslovnog prostora u Poduzetničkom inkubatoru Požega
	Broj
	0
	13
	13



Na dan 30.06.2026. Javna ustanova Lokalna razvojna agencija Požega ima sklopljen ugovor o zakupu poslovnog prostora u Poduzetničkom inkubatoru Požega sa ukupno 13 subjekata, od čega se 9 zakupa odnosi na poslovni prostor - uredi dok se 4 zakupa odnose na proizvodne hale u sklopu Poduzetničkog inkubatora. Za još jedan ured donesena je Odluka o odabiru korisnika koji je u obvezi registracije poslovnog subjekta, te će ugovor biti sklopljen nakon registracije.

NAZIV PROGRAMA: PRIPREMA I PROVEDBA PROJEKATA

Program se odnosi na poticanje razvoja gospodarstva, turizma, poljoprivrede i organizacija civilnog društva grada Požege kroz pripremu i provedbu projekata financiranih sredstvima Europske unije, nacionalnim i ostalim sredstvima.

Zakonska osnova za uvođenje programa
· Zakon o regionalnom razvoju (Narodne novine, broj: 45/26.)
· Ugovor o pristupanju Republike Hrvatske Europskoj uniji (Narodne novine, Međunarodni ugovori 2/2012.)
· Zakon o uspostavi institucionalnog okvira za provedbu Europskih strukturnih i investicijskih fondova u Republici Hrvatskoj u financijskom razdoblju 2014.-2020 (Narodne novine, broj: 92/14.)
· Fond za regionalnu suradnju (Fund for regional cooperation).
· Zakon o institucionalnom okviru za korištenje fondova Europske unije u Republici Hrvatskoj (Narodne novine, broj: 116/21.),
·  Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine (Narodne novine, broj 96/22.),
· Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021.- 2027. (Narodne novine, broj 96/22. i 65/26.)

	PROGRAM 3112 PRIPREMA I PROVEDBA PROJEKATA
	IZVORNI PLAN  2026.
	IZVRŠENJE 2026.
	INDEKS 
Izvršenje/rebalans

	Tekući projekt T311201 IZGRADNJA ATLETSKOG STADIONA
	29.200,00
	0,00
	0,00%

	Tekući projekt T311202 INTERREG CENTRAL EUROPE – SIMOPURE 
	139.050,00
	296,00
	0,21%

	Tekući projekt T311203 HAMAG BICRO (BOND III)
	4.200,00
	0,00
	0,00%

	Tekući projekt T311204 REVITALIZACIJA POVIJESNE JEZGRE GRADA POŽEGE
	37.200,00
	0,00
	0,00%

	UKUPNO
	209.650,00
	296,00
	0,14%



Izvršenje tekućih projekata će se ostvariti u drugoj polovici 2026. godine.

Izgradnja atletskog stadiona – cilj projekta je financiranje plaće djelatnika Javne ustanove Lokalna razvojna agencija Požega koji se ostvaruje kroz uspješnu pripremu i provedbu projekta.

	Ključna aktivnost za provedbu mjere
	Pokazatelj rezultata
	Polazna vrijednost
	IZVORNI PLAN 2026.
	IZVRŠENJE 30.6.2026.

	Priprema i provedba projekta
	Broj utrošenih sati rada na projektu Izgradnje Atletskog stadiona
	0
	1680
	0




U promatranom razdoblju, osim izvještavanja, nije bilo aktivnosti vezano za projekt Atletskog stadiona jer su dvije aktivnosti (izgradnja pristupne prometnice i izgradnja atletske staze) završene, dok se za preostale dvije aktivnost (izgradnja pomoćnog objekta i njegovo opremanje) očekuje realizacija nakon potrebnih predradnji (izdavanje građevinske dozvole).

Interreg Central Europe – PER MOVE (SIMOPURE) - cilj projekta je izrada studije o linijskom prijevozu na području grada Požege koja bi povećala kvalitetu života stanovnika u budućnosti pritom uzimajući u obzir specifične izazove i potrebe područja grada Požege.

U izvještajnom razdoblju nije izrađena studija o linijskom prijevozu na području grada Požege, provedba projekta je u tijeku.

Tekući projekt BOND III – cilj projekta je dodatno ojačati mrežu institucija ključnih za razvoj malog i srednjeg poduzetništva.

U sklopu projekta zaposlenici Agencije sudjelovali su na konferenciji povodom početka provedbe treće faze projekta BOND III.

Revitalizacija povijesne jezgre grada Požege - cilj projekta je revitalizacija povijesne gradske jezgre grada Požege odnosno uređenje središnjeg baroknog trga, Trga Svetog Trojstva, izgradnja dijela Sokolove ulice i dijela ulice Matice hrvatske sa kružnim tokom. Kroz uspješnu pripremu i provedbu navedenog projekta ostvarit će se financiranje plaće djelatnika Lokalne razvojne agencije Požega.

U izvještajnom razdoblju nije sklopljen Ugovor o dodjeli bespovratnih sredstava te samim time nije sufinancirana plaća djelatnika Agencije. 

[bookmark: _Hlk203477198]4. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Javna ustanova Lokalna razvojna agencija Požega nije se zaduživala na domaćem i stranom tržištu novca i kapitala u izvještajnom razdoblju.


5.  IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Javna ustanova Lokalna razvojna agencija Požega nije davala jamstva niti plaćala po protestiranim jamstvima u izvještajnom razdoblju.




